Схемата на вицепремиера не беше измислена зле, но той бе пропуснал възможността, неправителствени интереси и мощни люде да работят зад гърба му в защита на други интереси. Докато Бакърджиев бе в Москва и поемаше ангажименти, Виктор Черномирдин бе и. д. премиер, и "ЛУКойл" бе в комбина с "Газпром". Същият "Газпром", на който Бакърджиев толкова се стараеше да се хареса. Пристигането на Сергей Чижов, който освен зам.-министър бе и и. д. шеф на "Роснефт" обърка драматично очакванията на българският вицепремиер. Никой не бе наясно какви разговори е провел Чижов с единствения високопоставен държавен служител, който го приема, - шефа на Агенцията за приватизация Захари Желязков. Сигурно бе, че разговорите са били докладвани на премиера Иван Костов. Самият Костов отказа среща с Чижов, поради разбирането за разлика в ранговете на йерархията.